
Nr.1.-8/6
Apbalvojumu piešķiršanas kārtība
Izdoti saskaņā ar

Valsts pārvaldes iekārtas likuma

72.panata pirmās daļas 2.punktu

I. Vispārīgie jautājumi
1. Apbalvojumu piešķiršanas kārtība nosaka kārtību, kādā tiek piešķirti Jēkabpils Tehnoloģiju tehnikuma (turpmāk – tehnikums) apbalvojumi – “Goda zīme”, “Atzinības raksts” un “Pateicības raksts” – darbiniekiem, izglītojamajiem, izglītojamo vecākiem un sabiedrības pārstāvjiem.
2. Apbalvojumi tiek piešķirti par nozīmīgu ieguldījumu tehnikuma attīstībā, mācību un audzināšanas darbā, profesionālajā darbībā, pilsoniskajā un patriotiskajā audzināšanā un līdzdalībā, sabiedriskajā aktivitātē, kā arī par izciliem sasniegumiem mācībās, konkursos, sacensībās, projektos un citās tehnikumam un sabiedrībai nozīmīgās aktivitātēs.
3. Apbalvojuma mērķis ir:
3.1. veicināt darbinieku, izglītojamo izaugsmi, iniciatīvu, motivēt sasniegumiem, stiprināt piederības sajūtu un izcelt un pateikties par ieguldījumu tehnikuma attīstībā;
3.2. pateikties izglītojamo vecākiem, sabiedrības pārstāvjiem par ieguldījumu jaunatnes izglītošanas un audzināšanas darbā un tehnikuma attīstībā.
4. Apbalvojumi tiek piešķirti, ievērojot objektivitātes, taisnīguma, caurskatāmības un vienlīdzīgas attieksmes principus.
5. Apbalvojumi tiek pasniegti tehnikuma rīkotos svinīgos pasākumos vai citā svinīgā pasākumā, saskaņojot to ar pasākuma organizatoru.
II. Goda zīme
6. Goda zīme ir augstākais tehnikuma apbalvojums.
7. Goda zīmi darbiniekam pasniedz par:
7.1. izcilu atkārtotu sniegumu izglītības kvalitātes uzlabošanā reģionālā, valsts, starptautiskā līmenī;
7.2. ilgstošu un profesionāli izcilu pedagoģisko darbību tehnikumā;
7.3. būtisku ieguldījumu tehnikuma attīstībā un prestiža celšanā;
7.4. ilgstošu un nozīmīgu ieguldījumu projektu īstenošanā;
7.5. pēc apbalvojumu piešķiršanas komisijas lēmuma īpašos gadījumos.
8. Goda zīmi izglītojamajam pasniedz par:
8.1. augstu – 9 vai augstāk balles – vidējo vērtējumu, ja galīgajā vērtējumā nav neviena zemāka vērtējuma par 8 ballēm, absolvējot tehnikumu;
8.2. vairākkārtējiem izciliem valsts (1.-3.vieta) vai starptautiskā līmenī atzītiem sasniegumiem;
8.3. vairākkārtēju dalību starptautiska mēroga konkursos vai sacensībās;
8.4. aktīvu ārpusstundu darbību visā mācību periodā;
8.5. pēc apbalvojumu piešķiršanas komisijas lēmuma īpašos gadījumos.
9. Izglītojamo izvirzot apbalvošanai, jāņem vērā vismaz divi 8.punktā minētie kritēriji, par obligātu ņemot 8.1.punktu.

10. Goda zīmi sabiedrības pārstāvim pasniedz par nozīmīgu un ilggadēju ieguldījumu tehnikuma darbībā vai attīstībā.

11. Darbiniekam pensionējoties, Goda zīmi pasniedz, ja tehnikumā nostrādāti vismaz 20 gadi bez disciplinārpārkāpumiem.

12. Kandidātus Goda zīmes piešķiršanai izvirza atklāti:

12.1. pedagoģiskās padomes sēdē;
12.2. administratīvās padomes sēdē;
12.3. tehnisko darbinieku kopsapulcē.
13. Goda zīmi piešķir ar tehnikuma direktora rīkojumu, pamatojoties uz apbalvojumu piešķiršanas komisijas ieteikumu.

14. Goda zīme tiek pasniegta svinīgā pasākumā, pievienojot apliecinājuma dokumentu.

III. Atzinības raksts

15. Atzinības rakstu darbiniekam pasniedz par:
15.1. izglītojamo sagatavošanu starptautiska mēroga konkursiem, sacensībām, projektu aktivitātēm;
15.2. izglītojamo sagatavošanu valsts mēroga olimpiādēm, konkursiem, sacensībām, kuros izglītojamais/komanda ir ieguvis/-usi godalgotu vietu;
15.3. izglītojamo sagatavošanu novada, reģiona olimpiādēm, konkursiem, sacensībām, kuros izglītojamais ir ieguvis 1.-3. vietu;
15.4. atbilstoši kritērijiem izcilā kvalitātē izstrādātu metodisko izstrādni vai ieviestu inovāciju (vēlama publiskošana ārpus tehnikuma);
15.5. aktīvu dalību vai regulāru, mērķtiecīgu izglītojamo iesaisti kultūrizglītībā, ārpusstundu aktivitātēs, projektu īstenošanā, mūžizglītības nodrošināšanā, tehnikuma publicitātes pasākumos u.c.;
15.6. par ilgstoši uzrādītiem augstiem sasniegumiem tiešo pienākumu izpildē;
15.7. pēc apbalvojumu piešķiršanas komisijas lēmuma īpašos gadījumos.
16. Atzinības rakstu izglītojamajam pasniedz par:
16.1. dalību starptautiska mēroga olimpiādēs, konkursos, sacensībās;
16.2. iegūtu 1.-3. vietu novada, reģiona olimpiādēs, valsts konkursos, sacensībās;
16.3. sekmju vidējo kopvērtējumu 8 balles un augstāk, ja mācību priekšmetu vai moduļu vērtējumi ir 7 balles un augstāk, pieļaujot vienu vērtējumu 6 balles, 1.semestra, mācību gada noslēguma vai galīgajā vērtējumā; 
16.4. izcili īstenotiem pilsoniskās līdzdalības, patriotisma, sabiedriska labuma pasākumiem, projektiem tehnikumā u.c.;
16.5. regulāru un aktīvu iesaisti izglītojamo pašpārvaldes darbā vismaz divus mācību gadus;
16.6. pēc apbalvojumu piešķiršanas komisijas lēmuma īpašos gadījumos.
17. Atzinības rakstu sabiedrības pārstāvim pasniedz par atbalstu, aktīvu iesaisti tehnikuma darbībā.
18. Kandidātus apbalvošanai izvirza metodiskās komisijas, administrācija.
19. Atzinības rakstu piešķir ar tehnikuma direktora rīkojumu, pamatojoties uz apbalvojumu piešķiršanas komisijas ieteikumu.
20. Atzinības rakstu pasniedz tehnikuma svinīgā pasākumā:
20.1. darbiniekam – Latvijas Republikas proklamēšanas dienai veltītā svētku pasākumā, tehnikuma jubilejas pasākumos;
20.2. izglītojamajam – mācību gada noslēguma pasākumā, absolventam – izlaidumā;
20.3. sabiedrības pārstāvim – tehnikuma svinīgā pasākumā, kā arī pasākumā ārpus tehnikuma, saskaņojot to ar pasākuma organizatoru.
IV. Pateicības raksts

21. Pateicības rakstu darbiniekam pasniedz par:
21.1. izglītojamo sagatavošanu novada, reģiona olimpiādēm, konkursiem, sacensībām, kuros izglītojamais ir piedalījies veiksmīgi, bet nav ieguvis godalgotu vietu;
21.2. kvalitatīvu, radošu darba un papildpienākumu izpildi, īstenotu iniciatīvu, inovatīvu pieeju darbā, aktīvu un regulāru iesaisti metodiskās komisijas darbā, sadarbību;
21.3. vienreizēju/vairākkārtēju izcilu un aktīvu izglītojamo iesaisti tehnikuma vai plašāka mēroga pilsoniskās un patriotiskās līdzdalības aktivitātēs, pasākumos, projektu izstrādē un īstenošanā;
21.4. aktīvu iesaisti tehnikuma publicitātes nodrošināšanā;
21.5. aktīvu iesaisti mūžizglītības jomas attīstībā tehnikumā u.c.;
21.6. pēc apbalvojumu piešķiršanas komisijas lēmuma īpašos gadījumos.
22. Pateicības rakstu izglītojamajam pasniedz par:
22.1. augstiem sasniegumiem centralizētajos eksāmenos (pirmie trīs augstākie rezultāti tehnikuma mērogā) – Pateicības rakstu drīkst aizstāt ar kausu vai medaļu;
22.2. TOP 15 par mācību gada noslēguma rezultātiem – Pateicības rakstu drīkst aizstāt ar kausu vai medaļu;
22.3. sekmju vidējo kopvērtējumu 7 balles un augstāk, ja mācību priekšmetu vai moduļu vērtējumi ir 6 balles un augstāk 1.semestra un mācību gada vai galīgajā vērtējumā;
22.4. par dalību pilsētas, novada vai reģiona olimpiādēs, konkursos, ja apbalvojums nav saņemts no organizatoriem;
22.5. personīgo izaugsmi mācību darbā;
22.6. pēc apbalvojumu piešķiršanas komisijas lēmuma īpašos gadījumos.
23. Sabiedrības pārstāvim Pateicības rakstu pasniedz par atsaucību, iesaisti tehnikuma darbības norisēs.
24. Izglītojamo vecākiem Pateicības rakstu pasniedz par ieguldījumu bērna dzīves karjeras attīstīšanā un audzināšanā. 
25. Kandidātus apbalvošanai izvirza izglītojamo pašpārvalde, audzinātāji, administrācija.
26. Pateicības rakstu piešķir ar tehnikuma direktora rīkojumu, pamatojoties uz apbalvojumu piešķiršanas komisijas ieteikumu.
27. Pateicības rakstu pasniedz tehnikuma svinīgā pasākumā:
27.1. darbiniekam – pasākumā “Pieņemšana pie direktores”;
27.2. izglītojamajam – Zinību dienā (1.septembrī), 1.semestra noslēguma pasākumā, mācību gada noslēguma pasākumā;
27.3. izglītojamā vecākiem – ģimenēm veltītā Pateicības pasākumā tehnikumā;
27.4. sabiedrības pārstāvim – arī svinīgā pasākumā ārpus tehnikuma, saskaņojot to ar pasākuma organizatoru.
V. Apbalvojamo kandidatūru saraksta iesniegšana
28. Apbalvojamo kandidatūru saraksts tiek sagatavots iesnieguma formā, iekļaujot informāciju par personu (skatīt pielikumā):
28.1. vārds, uzvārds;
28.2. izglītojamajam arī – kurss;
28.3. ieteicamais apbalvojums;
28.4. pamatojums, t.i., sasniegumu vai rīcību apraksts.
29. Iesniegums tiek iesniegts vecākajai lietvedei tehnikumā noteiktajā termiņā.
VI. Apbalvojumu piešķiršanas komisija
30. Iesniegto kandidatūru izvērtēšanai direktore izveido apbalvojumu piešķiršanas komisiju (turpmāk – komisija), kurā ietilpst:
30.1. komisijas vadītājs – tehnikuma direktore;
30.2. komisijas locekļi:
30.2.1. struktūrvienības Barkavā vadītājs;
30.2.2. direktora vietnieks izglītības kvalitātes un attīstības jomā;
30.2.3. direktora vietnieks mācību un audzināšanas jomā;
30.2.4. direktora vietnieks kultūrizglītības jomā;
30.2.5. saimniecības struktūrvienības vadītājs;
30.2.6. projektu vadītājs;
30.2.7. struktūrvienības Barkavā vadītāja vietnieks mācību un audzināšanas jomā;
30.2.8. izglītojamo pašpārvaldes divi deleģēti pārstāvji (viens pārstāvot Jēkabpili, viens – Barkavu).
31. Komisija ir lemttiesīga, ja tās sēdē piedalās vismaz pieci komisijas locekļi.
32. Komisijas sēdē jāpiedalās vismaz vienam pārstāvim no struktūrvienības Barkavā un vienam – no izglītojamo pašpārvaldes.
33. Lēmuma pieņemšana notiek atklātā balsošanā ar balsu vairākumu. Gadījumos, kad ir vienāds balsu skaits, izšķirošā ir komisijas vadītāja balss.
34. Komisijas vadītāja prombūtnes laikā komisiju vada struktūrvienības Barkavā vadītājs.
35. Attiecīgās sēdes sekretārs tiek izvirzīts komisijas sēdes sākumā.
36. Izskatot iesniegumus, nepietiekama/neskaidra pamatojuma gadījumā komisijas sekretāram ir pienākums sazināties ar iesnieguma iesniedzēju nepieciešamās informācijas saņemšanai.
37. Pēc komisijas darba pabeigšanas nākamās darba dienas laikā sekretārs sagatavo komisijas priekšlikumu un iesniedz tehnikuma vecākajai lietvedei.
38. Kandidatūru izvirzīšanas un iesūtīšanas termiņus izsludina komisijas vadītājs vismaz trīs nedēļas pirms svinīgā pasākuma. Iesniegšanas termiņš ir ne vēlāk kā 10 darba dienas pirms svinīgā pasākuma. Sēdes lēmums tiek pieņemts ne vēlāk kā piecas darba dienas pirms apbalvojuma pasniegšanas dienas.
VII. Noslēguma jautājums
39. Ar šo noteikumu spēkā stāšanos spēku zaudē Jēkabpils Tehnoloģiju tehnikuma 29.01.2024. iekšējie noteikumi Nr.1.-8/10 ““Goda zīmes”, “Atzinības raksta” un “Pateicības raksta” piešķiršanas kārtība”.
Direktore








R.Pole
Upeniece 65231726
Pielikums

Jēkabpils Tehnoloģiju tehnikuma
09.04.2026. iekšējiem noteikumiem Nr.1.-8/6
Jēkabpils Tehnoloģiju tehnikuma
darbinieka amata nosaukums vai izglītojamā izglītības programma un kurss

Vārds UZVĀRDS
Iesniegums

Jēkabpilī

20xx.gada xx.mēnesī
Jēkabpils Tehnoloģiju tehnikuma
direktorei R.Polei
Par apbalvojuma piešķiršanu

Saskaņā ar Jēkabpils Tehnoloģiju tehnikuma 2026.gada 9.aprīļa iekšējo noteikumu Nr.1.-8/6 “Apbalvojumu piešķiršanas kārtība” 28.punktu iesaku piešķirt _________ 4.a kursa audzēknei Aija Bekai.

Pamatojums _________. 

